CELEX: 31970L0222
Language: ro
Date: 1970-03-20 00:00:00
Title: Directiva Consiliului din 20 martie 1970 privind apropierea legislațiilor statelor membre referitoare la spațiul pentru amplasarea și montarea plăcilor de înmatriculare spate ale autovehiculelor și ale remorcilor acestora

13/Volumul 01
            
            
               RO
            
            
               Jurnalul Ofícial al Uniunii Europene
            
            
               74
            
         31970L0222
   
               L 076/25
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA CONSILIULUI
   
   din 20 martie 1970
   privind apropierea legislațiilor statelor membre referitoare la spațiul pentru amplasarea și montarea plăcilor de înmatriculare spate ale autovehiculelor și ale remorcilor acestora
   (70/222/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100 al acestuia,
   având în vedere propunerea Comisiei,
   întrucât specificațiile tehnice pe care trebuie să le îndeplinească autovehiculele, conform legislațiilor naționale, se referă, între altele, la spațiul pentru montarea și fixarea plăcilor de înmatriculare spate;
   întrucât aceste specificații diferă de la un stat membru la altul; întrucât, prin urmare, este necesar ca toate statele membre să adopte aceleași specificații, fie în completarea normelor existente, fie în locul acestora, pentru a permite în special aplicarea procedurii de omologare CEE de tip, care constituie obiectul Directivei Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și remorcilor acestora pentru fiecare tip de vehicul (1),
   ADOPTĂ PREZENTA DIRECTIVĂ:
   Articolul 1
   În sensul prezentei directive, prin „vehicul” se înțelege orice autovehicul destinat circulației rutiere, cu sau fără caroserie, care are cel puțin patru roți și o viteză maximă constructivă mai mare de 25 km/h, precum și remorcile acestuia, cu excepția vehiculelor care rulează pe șine, a tractoarelor și utilajelor agricole și a vehiculelor pentru lucrări publice.
   Articolul 2
   Statele membre nu pot refuza acordarea omologării CEE de tip sau a omologării naționale unui vehicul din motive legate de spațiul pentru montarea sau fixarea plăcilor de înmatriculare spate, dacă acestea îndeplinesc specificațiile stabilite în anexa la prezenta directivă.
   Articolul 3
   Modificările necesare pentru adaptarea specificațiilor din anexă la progresul tehnic se adoptă în conformitate cu procedura prevăzută la articolul 13 din Directiva Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora.
   Articolul 4
   (1)   Statele membre pun în aplicare dispozițiile referitoare la condițiile necesare aducerii la îndeplinire a prezentei directive în termen de 18 luni de la notificarea sa și informează de îndată Comisia cu privire la aceasta.
   (2)   Statele membre asigură comunicarea către Comisie a textelor principalelor dispoziții ale dreptului intern pe care le adoptă în domeniul reglementat de prezenta directivă.
   Articolul 5
   Prezenta directivă se adresează statelor membre.
   
      Adoptată la Bruxelles, 20 martie 1970.
      
         
            Pentru Consiliu
         
         
            Președintele
         
         P. HARMEL
         
      
   
   
      (1)  JO L 42, 23.2.1970, p. 1.
   ANEXĂ
   1.   FORMA ȘI DIMENSIUNILE SPAȚIULUI PENTRU MONTAREA PLĂCILOR DE ÎNMATRICULARE SPATE
   Spațiul pentru montare constă dintr-o suprafață dreptunghiulară plană sau în principiu plană cu următoarele dimensiuni minime:
   
               fie:
            
            
               lungimea de 520 mm
            
         
               înălțimea de 120 mm
            
         
               fie:
            
            
               lungimea de 340 mm
            
         
               înălțimea de 240 mm
            
         2.   LOCALIZAREA SPAȚIULUI PENTRU MONTAREA ȘI FIXAREA PLĂCILOR
   Spațiul pentru montare este ales astfel încât, după fixarea corectă, plăcile să aibă următoarele caracteristici:
   2.1.   Poziția plăcii față de axa longitudinală a vehiculului
   Punctul central al plăcii nu se poate situa la dreapta planului longitudinal de simetrie al vehiculului.
   Marginea din stânga a plăcii nu se poate situa la stânga planului vertical paralel cu planul longitudinal de simetrie tangent în punctul în care secțiunea transversala a vehiculului, pe lățime, atinge dimensiunea sa cea mai mare.
   2.2.   Poziția plăcii față de planul longitudinal de simetrie al vehiculului
   Placa este perpendiculară sau practic perpendiculară pe planul longitudinal de simetrie al vehiculului.
   2.3.   Poziția plăcii față de planul vertical
   Placa este verticală, cu o abatere permisă de 5°. Totuși, din motive legate de forma vehiculului, aceasta poate fi înclinată față de verticală:
   2.3.1.   cu maximum 30° când suprafața cu numărul de înmatriculare este orientată în sus, cu condiția ca înălțimea marginii superioare a plăcii să nu depășească 1,20 metri de la pământ.
   2.3.2.   cu maximum 15° când suprafața cu numărul de înmatriculare este orientată în jos, cu condiția ca înălțimea marginii superioare a plăcii să depășească 1,20 metri de la pământ.
   2.4.   Înălțimea plăcii față de pământ
   Înălțimea marginii inferioare a plăcii față de pământ nu este mai mică de 0,30 metri; înălțimea marginii superioare a plăcii față de pământ nu este mai mare de 1,20 metri. Totuși, dacă în practică nu este posibilă îndeplinirea acestei din urmă dispoziții, înălțimea poate depăși 1,20 metri, dar atunci trebuie să fie cât mai apropiată de această limită, în măsura permisă de caracteristicile vehiculului și nu trebuie în nici un caz să depășească 2 metri.
   2.5.   Condiții geometrice de vizibilitate
   Plăcuța este vizibilă în întregul spațiu cuprins între următoarele patru planuri, și anume: cele două planuri verticale care ating cele două margini laterale ale plăcii și care formează cu mediana longitudinală a vehiculului un unghi de 30°, înspre exterior; planul care se intersectează cu marginea superioară a plăcii și formează cu orizontala un unghi de 15°, măsurat în sus; planul orizontal care se intersectează cu marginea inferioară a plăcii (totuși, dacă înălțimea marginii superioare a plăcii față de pământ, depășește 1,20 metri, acest ultim plan formează cu orizontala un unghi de 15°, măsurat în jos).
   2.6.   Determinarea înălțimii plăcii de la pământ
   Înălțimile specificate la punctul 2.3, 2.4 si 2.5 se măsoară cu vehiculul descărcat.